KTB นำเสนอ Virtual Teller Machineให้บริการครั้งแรกในงาน Money Expo
นายธัญญพงศ์ ธรรมาวรานุคุปต์ รองกรรมการผู้จัดการใหญ่ ธุรกิจรายย่อยและเครือข่าย ธนาคารกรุงไทย จำกัด (มหาชน) หรือ KTB เปิดเผยว่า ธนาคารร่วมกับบริษัทในเครือ นำผลิตภัณฑ์และบริการทางการเงินการลงทุน ไปร่วมงาน มหกรรมทางการเงิน ครั้งที่ 15 (Money Expo 2015) ระหว่างวันที่ 7-10 พ.ค.58 ที่อิมแพคเมืองทองธานี ภายใต้แนวคิด Growing to AEC โดยตกแต่งบูทขนาดพื้นที่ 850 ตารางเมตร ที่สื่อถึงการใส่ใจ และความพร้อมนำพาลูกค้าให้เติบโตไปกับธนาคารในประเทศต่างๆเพื่อความเจริญด้านเศรษฐกิจ 
7 พ.ค. 2558

นายธัญญพงศ์ ธรรมาวรานุคุปต์ รองกรรมการผู้จัดการใหญ่ ธุรกิจรายย่อยและเครือข่าย ธนาคารกรุงไทย จำกัด (มหาชน) หรือ KTB เปิดเผยว่า ธนาคารร่วมกับบริษัทในเครือ นำผลิตภัณฑ์และบริการทางการเงินการลงทุน ไปร่วมงาน มหกรรมทางการเงิน ครั้งที่ 15 (Money Expo 2015) ระหว่างวันที่ 7-10 พ.ค.58 ที่อิมแพคเมืองทองธานี ภายใต้แนวคิด Growing to AEC โดยตกแต่งบูทขนาดพื้นที่ 850 ตารางเมตร ที่สื่อถึงการใส่ใจ และความพร้อมนำพาลูกค้าให้เติบโตไปกับธนาคารในประเทศต่างๆเพื่อความเจริญด้านเศรษฐกิจ  
นายธัญญพงศ์ กล่าวต่อไปว่า ธนาคารยังมีสินเชื่อที่อยู่อาศัย อัตราดอกเบี้ย 0% นาน 6 เดือน ฟรีค่าประเมินราคาหลักทรัพย์ประกัน สินเชื่อกรุงไทย Super Easy วงเงินกู้สูงสุด 5 เท่าของรายได้ หรือไม่เกิน 1 ล้านบาท ไม่ต้องมีหลักประกัน อัตราดอกเบี้ยต่ำสุด 20% ต่อปี ผ่อนชำระภายใน 5 ปี รวมถึงสินเชื่อ sSME กรุงไทยเอาใจไซส์เล็ก ซึ่งลูกค้าสามารถนำใบสั่งซื้อ หรือใบเสร็จรับเงิน ประกอบกับ Statement มายื่นขอสินเชื่อ ให้วงเงินกู้สูงสุด 20 ล้านบาท นาน 10 ปี
นอกจากนี้ ยังมีบริการโอนเงินไปต่างประเทศเพื่อการศึกษา 7 สกุลเงิน ค่าธรรมเนียมเพียง 950 บาท ต่อครั้ง ส่วนบริษัทในเครือ เช่น กรุงไทย-แอกซ่า จัดคาราวานตรวจสุขภาพฟรี โดยแพทย์ผู้ชำนาญ และยังมีบริการทางการเงินอื่นๆ ที่หลากหลาย พร้อมส่วนลดและสิทธิพิเศษ ตลอดจนของที่ระลึกมอบให้กับลูกค้าที่มาเยี่ยมบูท